Teppo August - Wikipedia

# Teppo August

### Läteq: Wikipedia

Teppo August (August Teppo) (sündü 29. põimukuu pääväl 1875 Põlva kihlkunnan Loosu külän Tigassõ talon, kuuli 7. joulukuu pääväl 1959) om Eesti kõgõ kuulsamb lõõtspillimeistre. Pillimängo naas' tä op'ma 8-aastagadsõlt vanõmba vele Aleksandri käest. 12 aastaga vanotsõlt alost' pille parandamist. Otsast lõponi tekk' tä edimädse pilli valmis 15- vai 17-aastagadsõlt, pille meisterd' tä säidsekümmend aastakka umast elost. Arvadas, et tuu aoga tekk' tä 120-200 pilli, pääle tuu viil pilliq, minka korpusõ teiväq tõsõq, a ravvaq pand' sisse timä. Niinimetet Teppo pilliq ommaq väega kvaliteetseq ja pillimiihi hulgan hinnaduq. Aastagasaa vaihtusõl ollõv timä pilliq massnuvaq 80-85 ruublit, miä oll' nelä tüühobõsõ hind.

## [toimõndaq] Kirändüs

- Teppo pille kotsilõ või lukõq artiklist "Lõõtspillimeister August Teppo fenomen", Tarmo Noormaa, "Teater. Muusika. Kino" 11, 2005

## [toimõndaq] Mälehtüse hoitminõ

- Mälehtüskivi Teppo Augusti kodotalo man Loosu külän
- Egasuvitsõl Võro Folkloorifestivälil peetäs Teppo Augusti avvos maaha lõõdsamängjide võikimängmine.

Retrieved from "http://fiu-vro.wikipedia.org../../../t/e/p/Teppo_August_38cf.html"

Katõgooria: Võromaa inemiseq

##### Views

- Artikli
- Arotus
- Current revision

##### Otsiq

##### Tõisin keelin

- Eesti